Lav et referat af nedenstående tekst:

Tekst:
Vejen er den samme - Rødhus Klitvej i Pandrup. Og fremgangsmåden har også også stort set været den samme - at bryde et vindue op med et koben. Tre sommerhuse i Rødhus har de seneste par uger været udsat for indbrud. Det meddeler Nordjyllands Politi via døgnrapporten. Indbruddene er sket i perioden fra den 4. januar til den 18. januar, mens sommerhusene har stået tomme. Fra et sommerhus stak tyvene af med et 46" Samsung-TV. Fra et andet lød byttet på et 42" Phillips-TV, et Hi-Fi Bose Soundlink, en Radaio Audio, en værktøjskasse med indhold og Weber-bestik til seks personer. Fra det sidste sommerhus blev der stjålet oliemalerier af Per Iversen, et maleri af Henning Christensen, fem akvareller, et bordfad af lilla glas, en soundbar og igen en værktøjskasse med værktøj. Nordjyllands Politi opfordrer til, at man henvender sig til dem, hvis man bliver tilbudt varer, der matcher beskrivelsen af de stjålne genstande. Man kan kontakte politiet på telefon 114.

Referat:
De seneste uger er flere sommerhuse i Rødhus blevet udsat for indbrud. Særligt elektronik er blevet stjålet.